દરમ્યાન બોટાદના ગઢડામાં સવારે દોઢ કલાકમાં બે ઇંચ જેટલો વાવણીલાયક વરસાદ ખાબકતાં ધરતીપુત્રો ગેલમાં આવી ગયા હતા. રાજકોટમાં અને ભાવનગરમાં પણ સવારથી વરસાદી માહોલ સર્જાઇને હળવા ઝાપટા પડતાં લોકોમાં ખુશીની લહેર ફેલાઇ ગઇ છે. અમરેલી જિલ્લામાં પણ ધીમી ધારે વરસાદ શરૂ થતાં ખેડૂતોમાં હર્ષ વ્યાપી ગયો છે. વડોદરા સહિત મધ્ય ગુજરાતમાં હજુ ખાસ મેઘમહેર થઇ નથી. જોકે કયાંક ક્યાંક હળવો વરસાદ નોંધાયો છે.